A Bíróság (második tanács) 2020. november 25-i ítélete – Európai Bizottság kontra GEA Group AG
(C-823/18. P. sz. ügy)1
(Fellebbezés – Kartellek – Az ón-, epoxidált szójaolaj és észteralapú hőstabilizátorok európai piaca – Árak rögzítése, piacok felosztása és érzékeny kereskedelmi információk cseréje – A forgalom 10%-ának megfelelő felső korlát alkalmazása a vállalkozást alkotó jogalanyok egyikére – A jogsértést eredetileg megállapító határozatban kiszabott bírságot módosító határozat megsemmisítése – Bírságok – A „vállalkozás” fogalma – A bírság megfizetésére vonatkozó egyetemleges kötelezettség – Az egyenlő bánásmód elve – A bírság esedékességének időpontja módosítás esetén)
Az eljárás nyelve: angol
Felek
Fellebbező: Európai Bizottság (képviselők: kezdetben T. Christoforou, P. Rossi és V. Bottka, később P. Rossi és V. Bottka meghatalmazottak)
A másik fél az eljárásban: GEA Group AG (képviselők: C. Wagner és I. du Mont Rechtsanwälte)
Rendelkező rész
A Bíróság a Törvényszék 2018. október 18-i GEA Group kontra Bizottság ítéletét (T-640/16, EU:T:2018:700) hatályon kívül helyezi.
A Bíróság a T-640/16. sz. ügyet visszautalja az Európai Unió Törvényszéke elé.
A Bíróság a költségekről jelenleg nem határoz.
____________
1 HL C 93., 2019.3.11.